รัฐบาล เตรียมเปิดศูนย์ข้อมูลมาตรการแก้ไขปัญหาโรคโควิด-19 ทำเนียบฯ บ่ายนี้
รัฐบาล เตรียมเปิดศูนย์ข้อมูลมาตรการแก้ไขปัญหาโรคโควิด-19 ทำเนียบฯ บ่ายนี้นายเทวัญ ลิปตพัลลภ รัฐมนตรีประจำสำนักนายกรัฐมนตรี ในฐานะผู้อำนวยการศูนย์ข้อมูลมาตรการแก้ไขปัญหาโรคโควิด-19 ทำเนียบรัฐบาล เปิดเผยว่า หากมีความพร้อม จะเปิดศูนย์ดังกล่าวในวันนี้ เวลา 14.00 น. จากนั้น เวลา15.00 น. จะประชุมปลัดกระทรวงทั้งหมด เพื่อเตรียมพร้อมบูรณาการการทำงานร่วมกันตามลำดับ สำหรับสถานที่จัดตั้งศูนย์ กำลังอยู่ระหว่างการพิจารณาความเหมาะสม ซึ่งศูนย์ดังกล่าวจะรวบรวมข้อมูลและจัดแถลงข่าวทุกวันในเวลาประมาณ 15.00 น. เพื่อชี้แจงประเด็นข้อสงสัยของประชาชน แก้ไขและทำความเข้าใจ กรณีข่าวปลอม พร้อมให้ข้อมูลกับกระทรวงและหน่วยงานที่เกี่ยวข้อง นอกเหนือจากข้อมูลของกระทรวงสาธารณสุข ที่แถลงทุกวัน ยืนยันการดำเนินงานไม่ทับซ้อนกับกระทรวงสาธารณสุข อย่างแน่นอน